पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब से हर साल बाखली में माता बगलामुखी के दरबार तक लाखों भक्त माथा टेकने जाते हैं। मनाली के टूरिस्ट माता जी के पावन दरबार के दर्शन कर आगे बढ़ते हैं। अब यहां पर नेशनल हाईवे-3 चंडीगढ़-मनाली से मां बगलामुखी मंदिर (बाखली) तक रोप-वे होगा। वैसे दरबार तक जाने में 10 किलोमीटर की यात्रा करनी पड़ती है, लेकिन रोप-वे से 1 किलोमीटर की राइड पंडोह डैम का मनोरम दृश्य दिखाते हुए माता के दर्शन के लिए ले जाएगी। पड़ोसी प्रदेश हिमाचल के मंडी जिले को रेवेन्यू मिलेगा और पंजाबियों को धार्मिक टूरिज्म का आकर्षण। हिमाचल के रेपिड सिस्टम कॉर्पोरेशन ने बिडिंग प्रोसेस स्टार्ट की है और जालंधर व लुधियाना बेस्ड इंजीनियरिंग कंपनियां भी बिडिंग में हिस्सा लेंगी। ये प्रोजेक्ट 41 करोड़ रुपए का है, जबकि पहली नजर में इसकी लागत 50 करोड़ रुपए आंकी गई थी। यह 9 महीने में तैयार होगा।
रोप-वे कैसे काम करता है?
रोप सिस्टम में ट्रांजिट सिस्टम केबल के जरिये चलता है। बड़े रोलिंग सिस्टम पर केबल कार चलती है। इस केबल पर केबल कार बांधी जाती है। जब केबल घूमती है तो केबल कार का कैबिन संचालित होता है। ये सारी केबल्स स्पेशल टावर्स पर बांधी जाती हैं। इमरजेंसी सिस्टम से पूरी प्रणाली लैस की जाती है। हिमाचल के टूरिज्म में पंजाब, हरियाणा व दिल्ली वालों का अहम योगदान रहता है। पंजाब के धार्मिक टूरिज्म के लिए नंगल में श्री नैना देवी जी के दरबार तक रोप-वे प्रोजेक्ट घोषित किया गया था।
दोनों तरफ ट्राली को कंट्रोल करने वाले सिस्टम लगेंगे
रोप-वे प्रोजेक्ट को 500 लोगों को रोजाना सर्विस देने के लिए तैयार किया जाना है। इसी के हिसाब से इसमें केबल फिट की जाएंगी। इसके दोनों तरफ रोप तथा ट्राली को कंट्रोल करने वाले सिस्टम लगेंगे। दोनों की तरफ अर्थ क्विक प्रूफ सिविल स्ट्रक्चर बनेगा। ये प्रोजेक्ट पीपीपी मोड बन बनाया जाना है। वैसे हिमाचल टूरिज्म ने ढाई साल पहले प्रोजेक्ट एलोकेशन की थी। अब इसकी बिडिंग हो रही है। चूंकि ये रोप-वे मनाली के रास्ते में है, जोकि पंजाबियों का प्रख्यात टूरिज्म सेंटर है, इसके मद्देनजर ये रोप-वे रेवेन्यू के लिहाज से फायदेमंद है। माता बगलामुखी के मंदिर में माथा टेकने के लिए भक्त इसका इस्तेमाल करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn